
PËR  NJë NDRYSHIM në VENDIMIN NR.261, datë 27.2.2008 të  KëSHILLIT të MINISTRAVE “PëR TRAJTIMIN E PUNONJëSVE, që DALIN të PAPUNë NGA PROCESI I RISTRUKTURIMIT të  “ARMO” SHA, TIRANë DHE “ALBPETROL” SHA, PATOS”,  të NDRYSHUAR  

Në mbështetje të nenit 100 të Kushtetutës, të ligjit nr.7961, datë 12.7.1995 “Kodi i Punës i Republikës së Shqipërisë”, të ndryshuar, dhe të nenit 58 të ligjit nr.7703, datë 11.5.1993 “Për sigurimet shoqërore në Republikën e Shqipërisë”, të ndryshuar, me propozimin e Ministrit të Ekonomisë, Tregtisë dhe Energjetikës, Këshilli i Ministrave

VENDOSI:

Pika 5 e vendimit nr.261, datë 27.2.2008 të Këshillit të Ministrave, ndryshohet, si më poshtë vijon:
“5. Shoqëritë do të përballojnë, me likuiditetet e veta, fondet e llogaritura për pagesën e punonjësve, që dalin të papunë, si më poshtë vijon: 
 a) 478 988 502 (katërqind e shtatëdhjetë e tetë milionë e nëntëqind e tetëdhjetë e tetë mijë e pesëqind e dy) lekë, për 606 punonjësit, që dalin pa punë nga ristrukturimi i “Armo” sh.a., Tiranë; 
b) 672 200 000 (gjashtëqind e shtatëdhjetë e dy milionë e dyqind mijë) lekë, për 1100 punonjësit, që dalin pa punë, nga ristrukturimi i “Albpetrol” sh.a., Patos”.  
2. Ngarkohet Ministria e Ekonomisë, Tregtisë dhe Energjetikës për zbatimin e këtij vendimi.
Ky vendim hyn në fuqi pas botimit në Fletoren Zyrtare.  
Kryeministri
Sali Berisha
